เอกสารแนบ 3

อื่นๆ

บริษัท ได้มีส่วนร่วมในการทำงานและบริจาคเพื่อองค์กรการกุศลในหลายแห่ง อาทิเช่น
โครงการของมูลนิธิสร้างเสริมไทย โดยมีโครงการการ์ดนี้เพื่อน้อง โดยจัดติดต่อกันเป็นปีที่ 3
โดยมีนายมินทร์ อิงค์ธเนศ (ประธานมูลนิธิฯ) เป็นผู้ริเริ่มโครงการ โดยบริษัท
ได้เข้าร่วมบริจาคเงินเพื่อสมทบทุนและใช้การ์ดที่ชนะเลิศจากการประกวดในโครงการนี้
ส่งความสุขให้กับลูกค้าและผู้มีอุปการคุณกับบริษัท มาโดยตลอด

โดยในปี 2549 ได้มีการจัดแข่งขันและประกาศผลรางวัลชนะเลิศ ที่ศูนย์ประชุมแห่งชาติสิริกิติ์
เมื่อวันที่ 14 ตุลาคม 2549 บริษัท ได้เข้าร่วมสมทบทุนเป็นจำนวนเงิน 100,000 บาท

ทั้งบริษัท ยังได้นำเอาการ์ดนี้เพื่อน้อง
ที่เป็นรูปจากผลงานของผู้ชนะเลิศในโครงการดังกล่าวมาจัดทำเป็นการ์ด
เพื่อส่งให้แก่บริษัทและลูกค้าต่างๆ เนื่องในเทศกาลปีใหม่ ประจำปี 2550 อีกด้วย

สกู๊ปพิเศษ เกี่ยวกับโครงการฯ

ทำดีเพื่อพ่อ (For the Father with Our Good Deeds)

โอกาสในชีวิตของคนทุกคนมิได้มีเท่าเทียมกัน สิ่งที่สามารถทำได้ อย่างดีที่สุด คือ
การนำโอกาสที่ได้รับมาสร้างสรรค์แนวทางพัฒนาให้กับชีวิต
หรือหากสามารถหยิบยื่นโอกาสที่ดีให้กับผู้อื่นได้บ้าง นับได้ว่าเป็นเส้นทางแห่งกุศลที่เป็นการทำความดี
และเป็นประโยชน์ต่อสังคมได้อีกทางหนึ่ง

มูลนิธิสร้างเสริมไทยกับกิจกรรมสร้างสรรค์เพื่อสร้างโอกาสในการแสดงความสามารถให้กับเยาวชน
โดยเฉพาะผู้ด้อยโอกาสทางสังคม ทั้งในส่วนที่เป็นผู้พิการและเด็กกำพร้า
ซึ่งได้ดำเนินมาอย่างต่อเนื่องทุกปี ตั้งแต่ปี พ.ศ. 2546 เป็นต้นมา และในปีนี้เป็นครั้งที่ 4 แล้ว
โดยครั้งนี้ได้เปิดโอกาสให้เยาวชนแสดงความสามารถด้านศิลปะภาพวาดระบายสี ภายใต้หัวข้อ
“ทำดีเพื่อพ่อ” เพื่อให้สอดคล้องกับปีมหามงคลเฉลิมฉลองการครองราชย์ครบรอบ 60
ปีของพระบาทสมเด็จพระเจ้าอยู่หัว

ผลแห่งความดี

ว่ากันว่า การทำความดีนั้น ไม่มีจุดเริ่มต้นและไม่มีจุดสิ้นสุด หากเพียงแต่คิดว่าต้องการทำความดี
เพิ่งเท่านี้ก็นับได้ว่า ได้ทำความดีไปแล้ว และการทำความดีที่ว่า ไม่มีจุดสิ้นสุด ก็คือ
สามารถทำได้อย่างต่อเนื่องไม่จำกัดจำนวนครั้งเวลา สถานที่ และโอกาส
ยิ่งทำมากความดีนั้นจะยิ่งแผ่ขยายออกเป็นประโยชน์สู่ผู้อื่น
และสิ่งที่ผู้กระทำได้รับคือความสุขใจที่ไม่มีวันหมด

เช่นเดียวกับความตั้งใจและมุ่งมั่นในการเข้าร่วมการประกวดภาพวาดระบายสีในครั้งนี้
มิใช่เป็นเพียงแค่การเข้าร่วมแสดงความสามารถของเยาวชนเท่านั้น แต่ทุกคนล้วนแต่ทราบว่า
ภาพวาดระบายสีที่ได้รับการคัดเลือกจะถูกนำไปตีพิมพ์เป็นการ์ดสำหรับช่วงปีใหม่
และเทศกาลพิเศษตลอดปีหน้านี้
ซึ่งเป็นเสมือนตัวแทนของการส่งความสุขจากที่หนึ่งไปสู่อีกที่หนึ่งประกอบกับหัวข้อในการวาดภาพ
เป็นเรื่องราวที่สื่อถึงการทำความดีเพื่อถวายในหลวงของปวงชนชาวไทย ดังนั้นการ์ดฉบับดังกล่าว
จึงเสมือนเป็นสิ่งกระตุ้นเตือนให้คนไทยอย่าหยุดทำความดี
ให้ทำต่อไปและต่อเนื่องเพื่อถวายแด่ในหลวงของเรา

โดยผลงานที่ชนะการแข่งขัน จะได้รับรางวัลทุนการศึกษาจากมูลนิธิสร้างเสริมไทย
ในปีนี้ผลงานแข่งขันมีดังนี้ ประเภทสถานสงเคราะห์เด็กพิการ รางวัลชนะเลิศ ได้แก่ น.ส.สุชาด
ปุ้นช้าง จากมูลนิธิคริสเตียนเพื่อเด็กพิการ รางวัลรอง๙นะเลิศอันดับที่ 1 ได้แก้ ด.ญ. สุมินตรา
โพธิผล จากโรงเรียนเศรษฐเสถียรในพระราชูปถัมภ์ และรางวัลรองชนะเลิศอันดับที่ 2 ได้แก่
ด.ช. ประภาส จันทสิทธิ์ จากโรงเรียนปัญญาวุฒิกร สำหรับประเภทเด็กด้อยโอกาส รางวัลชนะเลิศ
ได้แก่ น.ส. วรรัตน์ บุตรเหมือน จากบ้านครูน้อย และรางวัลรองชนะเลิศอันดับที่ 2 ได้แก่ ด.ญ.
รฤก บัวราช จากหมู่บ้านเด็กโสสะบางปู
สมุทรปราการของโสสะมูลนิธิแห่งประเทศไทยในพระบรมราชินูปถัมภ์

รวมพลังสร้างสรรค์สังคม

กิจกรรมดีๆ เช่นนี้
เกิดขึ้นได้ด้วยการส่งเสริมจากพลังแห่งศรัทธาที่ต้องการสร้างโอกาสให้เยาวชนไทย
จากหลายองค์กร ได้แก่ บริษัทเอสวีโอเอ จำกัด (มหาชน), บริษัทคอมพิวเตอร์ แอสโซซิเอทส์
อินเตอร์เนชั่นแนล (ประเทศไทย) จำกัด, บริษัท ดาต้าวัน เอเชีย (ประเทศไทย) จำกัด,
ธนาคารกรุงเทพ จำกัด (มหาชน), บริษัท เคปเพล์ เทเลคอมมูนิเคชั่น แอนด์ ทรานสปอร์ตเทชั่น
จำกัด, บริษัท กลุ่มแอดวานซ์ รีเสิร์ช จำกัด, บริษัท เอซีไอเวิลด์ไวด์ (เอเชีย) จำกัด, บริษัท
เดลล์ คอร์ปอเรชั่น (ไทยแลนด์) จำกัด, บริษัท บิซิเนส ออนไลน์ จำกัด (มหาชน) และบริษัท
ไอทีซิตี้ จำกัด (มหาชน) และความร่วมมืออันดีจากศูนย์ประชุมแห่งชาติสิริกิติ์
ที่เอื้อเฟื้อในเรื่องสถานที่

รวมไปถึงพลังจากเจ้าหน้าที่ของธนาคารกรุงเทพ และบริษัท อรุณราช มีเดีย แอนด์ คอมมูนิเคชั่น
จำกัด ที่เอื้อเฟื้อเครื่องเขียน อุปกรณ์กีฬา และของรางวัลสำหรับน้องๆ
ที่มาร่วมงานและที่ขาดเสียมิได้ คือ อาสาสมัครพี่เลี้ยงจาก บริษัทในเครือกลุ่มแอดวานซ์ รีเสิร์ช
จำกัด และบริษัท เอสวีโอเอ จำกัด (มหาชน)
ซึ่งทางมูลนิธิสร้างเสริมไทยต้องขอบคุณทุกพลังที่ได้ร่วมกันสร้างสรรค์กิจกรรมดังกล่าวให้สำเร็จลุล่วงไปด้วยดี

ภาพความปลาบปลื้มที่ประชาชนคนไทยได้รวมใจเป็นหนึ่งเดียวในวันพระราชพิธีเฉลิมฉลองการครองราชย์
ยังคงตราตึงใจประชาชนทุกคน แม้ว่าภาพแก่งวันวานจะผ่านพ้นไปแล้ว
แต่สิ่งที่ยังคงตราตรึงอยู่ในใจของประชาชนชาวไทย คือ
ปณิธานอันแน่วแน่ที่จะถวายความจงรักภักดีต่อไป และการทำความดีเพื่อสังคม
คงเป็นช่องทางหนึ่งแห่งการบรรลุในปณิธานดังกล่าว สำหรับเยาวชนผู้ด้อยโอกาสทางสังคมกลุ่มหนึ่ง
การได้รับโอกาสให้เข้าร่วมกิจกรรมในครั้งนี้
ผนวกความตั้งใจอันแรงกล้าได้สื่อพลังแห่งความดีออกมาเป็นรูปธรรมผ่านทางภาพวาด
โดยรายได้จากการจำหน่ายการ์ดจากภาพวาดดังกล่าว
จะได้นำไปสู่การช่วยเหลือสังคมในรูปแบบอื่นๆ
และไม่ว่าจะผ่านพ้นช่วงปีแห่งการเฉลิมฉลองไปนานเท่าใด เชื่อว่าคนไทยทุกคนคงจะมุ่งมั่น
“ทำดีเพื่อพ่อ” ตอ่ไป